Nafarroako Parlamentuko Mahaiak, 2020ko azaroaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako gaurkotasun handiko galdera, jakiteko ea aurreikusi al den kolektiboen berezitasunak kontuan hartzea, neurriak egokitze aldera konfinamenduaren eragin larriena jasaten dutenen osasun egoerara.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko azaroaren 2an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteko parlamentari Mikel Buil García jaunak Nafarroako Gobernuko Osasuneko kontseilariari zuzenduriko gaurkotasun handiko honako galdera hau aurkezten du, azaroaren 5eko Osoko Bilkurarako.

Martxoan eta apirilean konfinamendua pairatu ondoren, eragin kaltegarri desberdinak antzeman ziren pertsona eta kolektiboetan; besteak beste, zaharrak, desgaitasuna dutenak, buru-gaixoak eta haurrak.

Esperientzia hori kontuan hartuta eta gure erkidegoan izan litezkeen konfinamendu puntualei begira, hona galdera:

Konfinamendua beharrezkoa izanez gero, aurreikusi al da kolektiboen berezitasunak kontuan hartzea, neurriak egokitze aldera konfinamenduaren eragin larriena jasaten dutenen osasun egoerara?

Iruñean, 2020ko azaroaren 23an

Foru parlamentaria: Mikel Buil García